Nafarroako Parlamentuko Mahaiak, 2021eko martxoaren 8an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Adolfo Araiz Flamarique jaunak aurkezturiko galdera, Nafarroako Gobernuak emandako abal kobraezinen aurreikuspenari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2021eko martxoaren 8an

Lehendakaria: Unai Hualde Iglesias

GALDERAREN TESTUA

EH Bildu Nafarroa talde parlamentarioko Adolfo Araiz Flamarique jaunak honako galdera hauek aurkezten dizkio Legebiltzarreko Mahaiari, izapidetu ditzan eta idatziz erantzun dakien:

Nafarroako Ogasun Publikoari buruzko apirilaren 4ko 13/2007 Foru Legearen 80. artikuluan ezarritakoarekin bat, Gobernuak 2021eko otsailaren 15ean igorri zuen Nafarroako Gobernuak eta haren merkataritza-sozietateek 2020ko abenduaren 31n emandako abalen zenbatekoari eta ezaugarri nagusiei buruzko txostena.

Hori guztia ikusirik, hona galderak:

– Zergatik eman da 2021erako milioi bat euroko kreditu bat, Zailtasunak dauzkaten enpresei laguntzeko, inbertsioa sustatzeko eta ekonomia bultzatzeko Programako abalak ematetik hel litezkeen abal kobraezinei aurre egiteko?

– Programa horretan indarrean dauden bederatzi abaletatik zein edo zeintzuk deklara daiteke kobraezin eta, hortaz, egin beharko lieke aurre Gobernuak?

Iruñean, 2021eko martxoaren 4an

Foru parlamentaria: Adolfo Araiz Flamarique